b'\n_START_ARTICLE_\nLensk\n_START_SECTION_\nKasaysayan\n_START_PARAGRAPH_\nItinatag ang unang pamayanan bilang Mukhtuya (\xd0\x9c\xd1\x83\xd1\x85\xd1\x82\xd1\x83\xd1\x8f) ng mga Rusong mangangalakal ng balahibo noong 1663, sa sityo ng isang dating pamayanang Evenk na kilala bilang Mukhtuy. Ang pangalan ng naunang pamayanan name ay hango sa isang salitang Evenk na nagngangahulugang "dakilang tubig"._NEWLINE_Noong ika-19 at unang bahagi ng ika-20 mga dantaon, isa itong tapun\xc3\xa1n (place of exile) ng mga ipinatapon dahil sa politika. Nakaranas ito ng panahon ng mabilis na paglago noong ika-20 dantaon bilang bunga ng pagtuklas at pagpapaunlad ng mga deposito ng diyamante sa daluyang limasan ng Ilog Vilyuy. Bilang pinakamalapit na pangunahing pamayanan sa pangunahing mga paghuhukay ng kimberlita sa minahan ng Mir at ang pagtatatag ng bayang kompanya ng Mirny, ang Mukhtuya ay naging pangunahing base ng pagtatayo. Itinayo ang mga daan na nag-uugnay ng Mukhtuya sa Mirny noong 1956, at itinatag ang pantalan. Noong Hulyo\xc2\xa013, 1963, ginawaran ito nh katayuang panlungsod, kasabay ng pagpapalit ng pangalan nito sa Lensk, mula sa ilog na kinatatayuan nito._NEWLINE_Bahagyang nakatawag ng pansin sa mundo ang Lensk noong Mayo 2001, nang nabaha ang halos kabuoan ng lungsod at nawasak ang maraming mga gusali. Ang mga pagbaha ay dulot ng yelo sa ilog na sumasagabal sa pagdaloy nito at nakalikha ng isang prinsa. Malakihang itinayo muli ang Lensk pagkaraanng pagbaha.\n_START_SECTION_\nEkonomiya\n_START_PARAGRAPH_\nBilang karagdagan sa pagkakaugnay nito sa industriya ng diyamante at konstruksiyon, may malaking sektor ng pagtotroso at paggawa ng tabla ang Lensk at mayroon ding pagawaan ng pabahay na may malalaking mga panel. Tahanan din ang lungsod sa samahang pananaliksik ng agham na Yakutalmaz._NEWLINE_Nakadugtong ang Lensk sa Mirny sa pamamagitan ng isang daan at may itinakdang mga lipad papuntang Mirny, Yakutsk, and Irkutsk mula sa Paliparan ng Lensk. Bilang isang pangunahing panloob na pantalan sa Ilog Lena, napaunlad ang lungsod bilang lugar ng pagpoproseso para sa panrehiyon na industriya ng diyamante.'